《答朱彭州喜雪》
宋代·宋祁

雪集先何所，天彭关内州。
云澌结河汉，风砾洒林丘。
眩晃三霄结，缤纷一气浮。
光逢晨睍薄，花得冥寒稠，
拂树琼争动。萦墙粉暂留。
缩毛惊莋马，埋目惮吴牛。
客至兰矜曲，仙归鹤拥裘。
监边混熬素，玉处乱方流。
并响鸣岩竹，分滋浃垄麰。
印沙鸿雁喜，蔽叶鹧鸪愁。
蒙福沾馀润，称觞隔并游。
锦官才涷雨，赓和负妍讴。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。